Paġna Il-Kunsill tal-Unjoni Ewropea ddeċieda li l-persuni li jidhru fl-Annessi msemmija hawn fuq għandhom jiġu inklużi fil-lista ta' persuni u entitajiet soġġetti għall-miżuri restrittivi previsti fid-Deċiżjoni 2014/145/PESK u fir-Regolament (UE) Nru 269/2014 dwar miżuri restrittivi fir-rigward ta' azzjonijiet li jdgħajfu jew jheddu l-integrità territorjali, is-sovranità u l-indipendenza tal-Ukraina. Ir-raġunijiet għan-nomina ta' dawk il-persuni jidhru fl-entrati rilevanti f'dawk l-Annessi. Qed tinġibed l-attenzjoni tal-persuni kkonċernati għall-possibbiltà li ssir applikazzjoni lill-awtoritajiet kompetenti tal-Istat(i) Membru/i rilevanti kif indikat fis-siti elettroniċi fl-Anness II għar-Regolament (UE) Nru 269/2014, sabiex jiksbu awtorizzazzjoni biex jużaw il-fondi ffriżati għal ħtiġijiet bażiċi jew ħlasijiet speċifiċi (ara l-Artikolu 4 tar-Regolament). Il-persuni kkonċernati jistgħu jibagħtu talba lill-Kunsill, flimkien ma' dokumentazzjoni ġustifikattiva, biex id-deċiżjoni li huma jiġu inklużi fil-lista msemmija hawn fuq tiġi kkunsidrata mill-ġdid, fl-indirizz li ġej: Qed tinġibed ukoll l-attenzjoni tal-persuni kkonċernati lejn il-possibbiltà li tiġi kkontestata d-deċiżjoni tal-Kunsill quddiem il-Qorti Ġenerali tal-Unjoni Ewropea, f'konformità mal-kondizzjonijiet stabbiliti fl-Artikolu 275(2) u l-Artikolu 263(4) u (6), tat-Trattat dwar il-Funzjonament tal-Unjoni Ewropea. Il-Kunsill tal-Unjoni Ewropea, wara li rrieżamina l-lista ta' persuni u entitajiet deżinjati fl-Annessi msemmija hawn fuq, iddetermina li l-miżuri restrittivi previsti fid-Deċiżjoni 2013/255/PESK u fir-Regolament (UE) Nru 36/2012 għandhom jibqgħu japplikaw għal dawk il-persuni u entitajiet. Qed tinġibed l-attenzjoni tal-persuni u l-entitajiet kkonċernati għall-possibbiltà li ssir applikazzjoni lill-awtoritajiet kompetenti tal-Istat(i) Membru/i rilevanti kif indikat fis-siti elettroniċi fl-Anness IIa għar-Regolament (UE) Nru 36/2012, sabiex tinkiseb awtorizzazzjoni biex il-fondi ffriżati jintużaw għal ħtiġijiet bażiċi jew ħlasijiet speċifiċi (ara l-Artikolu 16 tar-Regolament). Il-persuni u l-entitajiet ikkonċernati jistgħu jibagħtu talba lill-Kunsill qabel il-31 ta' Marzu 2015, flimkien mad-dokumentazzjoni ta' sostenn, biex id-deċiżjoni li huma jiġu inklużi fil-lista msemmija hawn fuq terġa' tiġi kkunsidrata, fl-indirizz li ġej: Ser jittieħed kont ta' kwalunkwe osservazzjoni riċevuta għall-finijiet tar-rieżami tal-Kunsill li jmiss, f'konformità mal-Artikolu 34 tad-Deċiżjoni 2013/255/PESK u l-Artikolu 32(4) tar-Regolament (UE) Nru 36/2012, tal-lista ta' persuni u entitajiet deżinjati. Il-proċedura ta' rimborż hija maħsuba biex tirrimborża dazji antidumping imħallsa meta jkun muri li l-marġni tad-dumping, abbażi li fuqu d-dazji ġew stabbiliti, ġie eliminat jew imnaqqas. Dan jinvolvi investigazzjoni fl-esportazzjoni tal-produtturi esportaturi lill-Unjoni u kalkolu ta' marġni tad-dumping ġdid. Kull importatur li jimporta oġġetti fl-Unjoni li għalihom ġew stabbiliti dazji antidumping mill-awtoritajiet doganali jista' japplikaw għal rimborż. Meta dazji antidumping kienu imposti iktar b'riżultat ta' investigazzjoni li fiha l-Kummissjoni rrikorriet għal kampjun ta' produtturi esportaturi biex tivvaluta d-dumping skont l-Artikolu 17 tar-Regolament Bażiku, l-importaturi jistgħu jitolbu rimborż irrispettivament jekk il-produtturi esportaturi tal-impurtaturi kinux magħżula fil-kampjun jew le. L-applikazzjonijiet għandhom jitressqu f'massimu ta' sitt xhur mid-data meta l-ammont tad-dazji antidumping kien stabbilit mill-awtoritajiet doganali kompetenti, jiġifieri id-data tan-notifika tad-dejn doganali mill-awtoritajiet doganali skont l-Artikolu 221 tal-Kodiċi Doganali Komunitarju. Is-sottomissjoni għandha ssir lill-awtorità kompetenti tal-Istat Membru li fiha l-oġġetti ġew approvati għal ċirkolazzjoni libera fl-Unjoni (ara 3.2. and 3.3 ta' hawn taħt). Anki jekk importatur ikun qed jikkontesta l-validità tad-dazji antidumping applikati mat-tranżazzjonijiet tagħhom skont id-dispożizzjonijiet tal-leġiżlazzjoni Doganali tal-Unjoni, kemm jekk din l-azzjoni tissospendi il-ħlas tad-dazji jew le, madankollu l-importatur għandu jressaq applikazzjoni għal rimborż fi żmien il-limitu ta' sitt xhur mid-determinazzjoni tad-dazji biex tkun ammissibbli l-applikazzjoni. Il-Kummissjoni tista' bi ftehim mal-applikant tiddeċiedi li tissospendi l-investigazzjoni għar-rimborż sakemm l-obbligazzjoni lejn id-dazji antidumping tkun finalment ġiet stabbilita. Il-Kummissjoni tistabbilixxi, għal perjodu rappreżentattiv, marġni tad-dumping fir-rigward tal-esportazzjonijiet kollha tal-prodott ikkonċernat magħmul mill-produttur esportatur lill-importaturi kollha fl-Unjoni u mhux biss lill-importatur li jitlob rimborż. Sakemm ikunu nbidlu ċ-ċirkostanzi, l-istess metodoloġija bħal dik applikata matul l-investigazzjoni li wasslet għad-dazju tkun segwita. It-twettiq b'suċċess ta' applikazzjoni ta' rimborż mhix biss dipendenti fuq il-kooperazzjoni tal-applikant iżda wkoll fuq il-kooperazzjoni tal-produttur esportatur. L-applikant għandu jiżgura li l-produttur esportatur jissottometti l-informazzjoni rilevanti lill-Kummissjoni. Dan jimplika t-twettiq ta' kwestjonarju li jkopri firxa wiesgħa ta' dejta kummerċjali għal perjodu rappreżentattiv definit fil-passat u l-aċċettazzjoni tal-eżaminazzjoni ta' tali informazzjoni inkluża żjara ta' verifika. Produttur esportatur ma jistax "jikkoopera parzjalment" billi jissottometti biss dejta selettiva. Kull approċċ bħal dan iwassal lill-Kummissjoni għall-konklużjoni li ma kienx qed jikkoopera u biex tiċħad l-applikazzjoni. Ir-regoli ta' kunfidenzjalità kif stabbiliti fl-Artikolu 19 tar-Regolament bażiku japplikaw għall-informazzjoni kollha rċevuta b'konnessjoni mal-applikazzjonijiet għal rimborż ta' dazji antidumping. Jekk l-ammissibilità u l-merti tal-applikazzjoni jkunu stabbiliti, l-investigazzjoni tista' tirriżulta: fl-ebda rimborż tad-dazji antidumping imħallsa meta l-marġni tad-dumping jinsab ugwali jew ogħla mid-dazju antidumping miġbur, fir-rimborż ta' parti tad-dazji antidumping imħallsa meta l-marġni tal-dumping ikun naqas taħt id-dazju ta' antidumping miġbur, fir-rimborż tad-dazji kollha antidumping imħallsa meta l-marġni tal-dumping ikun tneħħa kontra d-dazju ta' antidumping miġbur. Jekk jingħata rimborż, l-awtoritajiet tal-Istati Membri jkollhom 90 jum biex jeffettwaw il-ħlas mid-data li fiha d-Deċiżjoni tal-Kummissjoni hija nnotifikata lilhom. L-applikazzjoni għandha titressaq bil-miktub, f'lingwa uffiċċjali tal-Unjoni u ffirmata minn persuna awtorizzata li tirrappreżenta lill-applikant. L-applikazzjoni trid issir fuq il-formola mehmuża bħala Anness I ta' dan l-avviż. L-applikazzjoni għandha tindika b'mod ċar l-ammont totali ta' dazji antidumping li għalihom jintalab rimborż u tidentifika t-tranżazzjonijiet speċifiċi tal-importazzjoni li fuqhom huwa bbażat it-total. L-applikazzjoni għandha tkun ibbażata fuq tnaqqis jew it-tneħħija tal-marġni tad-dumping. Għalhekk għandha tinkludi stqarrija li l-marġni tad-dumping tal-produttur esportatur tal-applikant, abbażi li fuqu d-dazji antidumping ġew stabbiliti, naqas jew tneħħa. L-applikazzjoni għandha titressaq lill-awtoritajiet kompetenti tal-Istati Membri li fit-territorju tagħhom il-prodott ikkonċernat mid-dazji antidumping ġie rilaxxat għal ċirkolazzjoni libera. Il-lista tal-awtoritajiet kompetenti hija ppubblikata fuq il-websajt tad-DĠ Kummerċ. L-Istat Membru għandu jibgħat l-applikazzjoni u d-dokumentazzjoni kollha rilevanti lill-Kummissjoni mingħajr dewmien. Limitu ta' żmien ta' sitt xhur L-iskadenza ta' sitt xhur għandha tiġi rrispettata anki f'każijiet fejn Regolament li jimponi d-dazju inkwistjoni jiġi kkontestat fil-Qrati tal-Unjoni Ewropea jew meta l-applikazzjoni tar-Regolament tiġi kkontestata fil-korpi amministrattivi jew ġuridiċi nazzjonali (ara l-punt 2.3(b) ta' hawn fuq). Skont kull każ speċifiku, il-limitu ta' sitt xhur jibda jgħodd: mid-data tad-dħul fis-seħħ ta' Regolament li jimponi dazju definit u l-ġbir definittiv tal-ammonti garantiti permezz ta' dazju provviżorju, meta dazji provviżorji jkunu qed jinġabru definittivament, mid-data tad-determinazzjoni tad-dazji antidumping definittivi, jiġifieri d-data ta' notifika tad-dejn doganali mill-awtoritajiet doganali skont l-Artikolu 221 tal-Kodiċi Doganali Komunitarju, meta l-ammont ġust ta' dazji huwa stabbilit b'segwitu ta' ċċekkjar ta' wara r-rilaxx, l-aħħar data tad-determinazzjoni tad-dazji dovuti tapplika. Data tas-sottomissjoni tal-applikazzjoni Meta tintbagħat l-applikazzjoni lill-Kummissjoni, l-Istat Membru għandu jindika id-data tas-sottomissjoni tal-applikazzjoni, jiġifieri d-data li fiha l-awtorità kompetenti tal-Istat Membru tkun irċeviet b'mod effettiv l-applikazzjoni. Għall-benefiċċju tagħhom stess, l-applikanti għandhom jiksbu evidenza tar-riċevuta tal-applikazzjoni fl-uffiċċji tal-Istat Membru xieraq. Pereżempju: l-applikazzjonijiet postali jistgħu jintbagħtu bil-posta rreġistrata akkumpanjata minn formola ta' konferma tar-riċevuta, id-data tal-wasla ta' fax mill-awtorità kompetenti tal-Istat Membru tista' tiġi stabbilita b'referenza għad-data indikata fuq ir-rapport ta' trażmissjoni li rnexxiet u l-ġurnal tal-fax, id-data ta' konferma formali tar-riċevuta meta l-applikazzjoni tkun sottomessa bl-idejn jew elettronikament. il-fattura(i) kollha u dokumenti oħrajn li fuqhom ġew ibbażati l-proċeduri doganali; id-dokumenti doganali kollha li jidentifikaw it-tranżazzjonijiet tal-importazzjoni li għalihom rimborż huwa mitlub, li juru b'mod speċifiku il-bażi għad-determinazzjoni tal-ammont tad-dazji li għandhom jiġu imposti (it-tip, il-kwantità u l-valur tal-oġġetti ddikkjarati u r-rata tad-dazju antidumping applikata), kif ukoll l-ammont preċiż tad-dazji antidumping imposti; dikjarazzjonijiet li: id-dazju miġbur ma ġiex rimborżat mill-produttur esportatur jew minn kwalunkwe parti terza; il-prezzijiet li fuqhom l-applikazzjoni hija bbażata huma ġenwini; ma hemm ebda arranġament ta' kumpens li sar qabel, minn jew flimkien mal-bejgħ li qed jiġi kkunsidrat; informazzjoni dwar valuri normali u prezzijiet ta' esportazzjoni li juru li l-marġni tad-dumping tal-produttur esportatur naqas taħt il-livell tad-dazju fis-seħħ jew ġie eliminat. Dan huwa meħtieġ speċjalment meta l-applikant huwa assoċjat mal-produttur esportatur. informazzjoni korporattiva b'rabta mal-applikant; il-prokura jekk l-applikazzjoni hija mressqa minn parti terza; lista ta' tranżazzjonijiet tal-importazzjoni li għalihom huwa mitlub rimborż (għall-konvenjenza tal-applikant preforma bl-informazzjoni mitluba hija mehmuża ma' dan l-avviż bħala Anness II); prova ta' ħlas tad-dazji antidumping li għalihom huwa mitlub rimborż. Kopji ta' fatturi oriġinali, tal-formoli tad-dħul tad-dwana u tali dokumenti oħrajn għandhom jiġu pprovduti flimkien ma' dikjarazzjoni tal-awtentiċità tagħhom mill-applikant jew mill-produttur esportatur tiegħu, skont il-każ. Barra minn hekk, tali dokumenti, jew it-traduzzjonijiet tagħhom għandhom ikunu f'waħda mil-lingwi uffiċjali tal-Unjoni. Il-Kummissjoni tivvaluta jekk l-applikazzjoni fihiex l-informazzjoni kollha mitluba mill-applikant. Fejn meħtieġ, il-Kummissjoni tinnotifika lill-applikant dwar l-informazzjoni li jkun jonqsu jressaq u tispeċifika perjodu ta' żmien rappreżentattiv li fih l-evidenza mitluba trid tiġi mressqa. Il-Kummissjoni tirriżerva d-dritt li titlob evidenza addizzjonali li tappoġġa l-applikazzjoni. Jekk rimborż huwa mitlub għal dazji fuq l-esportazzjonijiet minn pajjiż li l-ekonomija tiegħu mhijiex waħda tas-suq u t-TES mhix applikata, valur normali jiġi stabbilit skont l-Artikolu 2(7)(a) tar-Regolament bażiku. Jekk il-valur normali huwa ddeterminat abbażi tal-prezz jew tal-valur maħdum f'pajjiż terz b'ekonomija tas-suq, l-applikant għandu jidentifika u jfittex il-kooperazzjoni ta' produttur f'pajjiż analogu. Għandu jfittex kooperazzjoni mill-istess kumpaniji li kienu kkooperaw fl-investigazzjoni oriġinali, sakemm hu ma jurix li l-użu ta' produtturi oħrajn fl-istess pajjiż jew id-dejta ta' pajjiż analogu ieħor hija aktar xierqa. Jekk l-applikant ma jista' jikseb ebda kooperazzjoni, jista' jipproponi kull metodu ieħor skont l-Artikolu 2(7)(a) u jipprovdi d-dejta neċessarja għall-kalkolu tal-valuri normali abbażi ta' tali metodu ieħor. L-applikant għandu jipprovdi evidenza sodisfaċenti li ma rnexxilux jikseb kooperazzjoni mingħand il-produtturi kollha magħrufin tal-prodott ikkonċernat. Jekk l-applikant jonqos milli jipprovdi dejta għall-kalkolu ta' valuri normali b'konformità mal-Artikolu 2(7)(a) tar-Regolament bażiku, f'perjodu ta' żmien raġonevoli, il-Kummissjoni tiċħad l-applikazzjoni minħabba nuqqas ta' evidenza ta' sostenn. Malli l-applikant isir konxju li biħsiebu jressaq aktar minn applikazzjoni waħda għar-rimborż ta' dazji antidumping imposti fuq il-prodott ikkonċernat, għandu jinnotifika lill-Kummissjoni. Din l-informazzjoni hija mitluba biex il-Kummissjoni tkun tista' tippjana l-investigazzjoni fl-iktar mod effiċjenti u effettiv. Perjodu rappreżentattiv Bil-għan li jkun iddeterminat il-marġni tad-dumping rivedut, il-Kummissjoni tispeċifika l-perjodu rappreżentattiv li normalment jinkludi d-data(i) tal-fatturar tat-tranżazzjoni(jiet) li għaliha/hom jintalab rimborż. Dan il-perjodu normalment ikopri massimu ta' sitt xhur u jinkludi perjodu qasir qabel id-data tal-fatturar tal-ewwel tranżazzjoni mill-produttur esportatur. Kwestjonarji dwar id-dumping B'segwitu għall-Artikolu 6(2) tar-Regolament bażiku, il-produttur esportatur tal-applikant u, fejn xieraq, l-importatur(i) relatat(i), jiġu mitluba jressqu informazzjoni dwar il-bejgħ kollu tagħhom lill-Unjoni, u mhux biss bejgħ lill-applikant, magħmula matul il-perjodu rappreżentattiv. L-informazzjoni tinkiseb permezz ta' kwestjonarju mibgħut lill-produttur esportatur tal-applikant (u lil kull importatur relatat fl-Unjoni) bit-tweġibiet mistennija fi żmien 37 jum. Il-produttur esportatur jista' jibgħat informazzjoni kunfidenzjali direttament lill-Kummissjoni u mhux permezz tal-applikant. Verżjoni mhux kunfidenzjali tat-tweġiba għall-kwestjonarju u ta' kull informazzjoni oħra kunfidenzjali mressqa għandha tiġi pprovduta b'konformità mal-Artikolu 19(2) tar-Regolament bażiku. Tali informazzjoni mhux kunfidenzjali tkun disponibbli għall-ispezzjoni minn partijiet interessati. Trattament tal-Ekonomija tas-Suq Jekk il-produttur esportatur jinsab f'ekonomija mhux tas-suq, jista' japplika għal TES għall-finijiet tal-investigazzjoni għar-rimborż. F'dan il-każ, ikollu jressaq l-informazzjoni kollha mitluba skont l-Artikolu 2(7)(c) tar-Regolament bażiku. Jekk it-TES jingħata lill-produttur esportatur, il-valur normali jiġi stabbilit abbażi tal-prezzijiet u tal-ispejjeż tiegħu stess skont l-Artikolu 2(1)–(6) tar-Regolament bażiku. Jekk it-TES ma jingħatax, il-valur normali jiġi stabbilit skont l-Artikolu 2(7)(c) tar-Regolament bażiku (ara l-punt (d) ta' hawn taħt). Id-determinazzjoni tat-TES f'investigazzjoni għar-rimborż ma għandha l-ebda natura prospettiva u tapplika biss għall-għan biex tiddetermina l-marġni tad-dumping matul il-perjodu rappreżentattiv għar-rimborż. L-għoti tat-TES għall-finijiet tal-investigazzjoni għar-rimborż huwa rrispettiv jekk il-produttur esportatur ikunx diġà ingħata TES fl-investigazzjoni oriġinali, jew jekk ikunx ikkoopera fl-investigazzjoni oriġinali. Esportazzjonijiet minn pajjiżi li l-ekonomija tagħhom mhijiex waħda tas-suq Jekk rimborż huwa mitlub għal dazji fuq l-esportazzjonijiet minn ekonomija mhux tas-suq u t-TES mhux applikat, valur normali jiġi stabbilit skont l-Artikolu 2(7)(a) tar-Regolament bażiku (ara l-punt 3.5 għall-evidenza neċessarja li għandha tiġi pprovduta mill-applikant). Iż-żjarat ta' verifika Il-partijiet li jressqu informazzjoni għandhom ikunu konxji li l-Kummissjoni tista' tivverifika l-informazzjoni rċevuta permezz ta' żjara ta' verifika skont l-Artikolu 16 tar-Regolament bażiku. Metodoloġija ġenerali Il-marġni tad-dumping rivedut jiġi stabbilit billi jiġu kkumparati, għall-perjodu rappreżentattiv: il-valur(i) normali u l-prezz(ijiet) tal-esportazzjoni għall-prodott(i) esportat(i) inkwistjoni, f'konformità mad-dispożizzjonijiet rilevanti tal-Artikolu 2 tar-Regolament bażiku. Il-Kummissjoni tista' tibbaża l-kalkolu tal-marġni tad-dumping rivedut fuq kampjun tal-produtturi esportaturi, it-tipi ta' prodott jew it-tranżazzjonijiet ikkonċernati mill-applikazzjoni(jiet), abbażi tal-Artikolu 17 tar-Regolament bażiku, b'mod partikolari l-paragrafu 3. Il-kampjunar japplika meta n-numru ta' produtturi esportaturi, it-tipi ta' prodott jew it-tranżazzjonijiet ikkonċernati tant ikunu kbar li eżaminazzjonijiet individwali jkunu ta' piż bla bżonn u ma jkunux jippermettu li l-investigazzjoni titlesta f'ħin tajjeb. Dan jiġi ddeterminat għall-inqas tul perjodu ta' sitt xhur li jingħadd mid-data tal-wasla tal-ewwel talba, jew 12-il xahar mgħadda mid-data tal-impożizzjoni ta' miżuri definittivi, skont liema tiġi l-aħħar. L-implimentazzjoni tal-Artikolu 11(10) tar-Regolament bażiku Meta l-prezz tal-esportazzjoni jinbena skont l-Artikolu 2(9) tar-Regolament bażiku, il-Kummissjoni tikkalkulah mingħajr ebda tnaqqis għall-ammont ta' dazji antidumping imħallsa meta tkun mogħtija evidenza konklużiva li d-dazju huwa rifless kif suppost fil-prezzijiet ta' bejgħ mill-ġdid u l-prezzijiet għall-bejgħ sussegwenti fl-Unjoni. Il-Kummissjoni teżamina jekk żieda fil-prezzijiet tal-bejgħ lil konsumaturi indipendenti tal-Unjoni bejn il-perjodu ta' investigazzjoni oriġinali u ta' rimborż tinkorporax dazji antidumping. L-użu tas-sejbiet tar-reviżjoni Is-sejbiet tal-investigazzjoni tar-reviżjoni jaf jiġu użati biss biex jiddeterminaw il-merti ta' applikazzjoni ta' rimborż dejjem jekk id-data tal-fatturar tat-tranżazzjonijiet li għalihom huwa mitlub rimborż jaqgħu fil-perjodu ta' investigazzjoni tar-reviżjoni. Estrapolazzjoni Minkejja l-punt (c) ta' hawn fuq, għal finijiet ta' effiċjenza amministrattiva, il-marġni tad-dumping stabbilit f'kull investigazzjoni jista' jkun estrapolat għal tranżazzjonijiet ta' importazzjoni mressqa għal rimborż li ma jseħħx f'dak il-perjodu ta' investigazzjoni. Dan huwa soġġett għall-kundizzjonijiet li ġejjin: l-estrapolazzjoni tista' tiġi implimentata biss għal perjodu eżattament qrib ta' perjodu li jkun ġie investigat, il-perjodu massimu li għalih ir-riżultati tal-investigazzjoni jistgħu jiġu estrapolati huwa ta' sitt xhur, l-estrapolazzjoni tista' tiġi applikata biss meta l-marġni tad-dumping ikun ġie kkalkulat u stabbilit abbażi ta' investigazzjoni li ntemmet, l-estrapolazzjoni tiġi applikata biss lil total ta' dazji li huwa relattivament żgħir fil-kuntest tal-applikazzjoni għar-rimborż kollha. F'każijiet li fihom l-applikant, il-produttur esportatur jew il-produttur f'pajjiż analogu (fejn applikabbli): jipprovdi informazzjoni falza jew qarrieqa, jirrifjuta aċċess għal informazzjoni rilevanti jew ma jipprovdihiex f'perjodu ta' żmien raġonevoli, ifixkel b'mod sostanzjali l-investigazzjoni, inkluż li ma jħallix li ssir il-verifikazzjoni tal-informazzjoni sal-punt meqjus neċessarju mill-Kummissjoni l-informazzjoni tiġi injorata u l-Kummissjoni jkollha tikkonkludi li l-applikant ma laħaqx il-piż tal-obbligi tal-evidenza tiegħu. Ladarba l-investigazzjoni tal-merti tal-applikazzjoni titlesta, l-applikant jirċievi divulgazzjoni tal-fatti u l-konsiderazzjonijiet essenzjali li ażżabi tagħhom il-Kummissjoni biħsiebha tadotta deċiżjoni fuq l-applikazzjoni għar-rimborż. Il-produttur(i) esportatur(i) li jikkoopera(w) jista'(għu) jirċievi(u) biss informazzjoni dwar it-trattament tad-dejta partikulari tagħhom, b'mod partikolari l-kalkoli tal-valur normali u tal-prezzijiet tal-esportazzjoni li jirriżultaw. L-ammont eċċessiv li għandu jiġi rimborżat lill-applikant normalment jiġi kkalkulat bħala d-differenza bejn id-dazju miġbur u l-marġni tad-dumping stabbilit fl-investigazzjoni għar-rimborż, bħala ammont assolut. Ir-rimborż normalment għandu jitħallas mill-Istat Membru meta d-dazji antidumping kienu ddeterminati u aktar tard miġbura f'90 jum mid-data tan-notifika tad-deċiżjoni ta' rimborż. Kemm jekk xi ħlas effettwat wara 90 jum iwassalx għal ħlas ta' interessi jew le jibqa' soġġett għal-leġiżlazzjoni nazzjonali ta' kull Stat Membru. Bħala riżultat ta' tali revoka, l-ammonti rimborżati li jikkorrispondu għad-dazji antidumping oriġinali jerġgħu jinġabru mill-ġdid. Ladarba l-Kummissjoni tkun adottat deċiżjoni biex tirrevoka rimborż, l-Istat Membru kkonċernat jiżgura li din id-deċiżjoni tiġi implimentata b'mod ġust, fit-territorju tiegħu, billi jirkupra l-ammonti li ġew rimborżati kif mhux suppost skont l-Artikolu 11(8) tar-Regolament bażiku. L-awtoritajiet nazzjonali tal-Istat Membru ikkonċernat, meta jimplimentaw tali deċiżjoni, jaġixxu b'konformità mar-regoli proċedurali u sostantivi tal-liġi nazzjonali tagħhom stess. L-applikazzjoni tal-liġi nazzjonali m'għandhiex taffettwa l-iskop u l-effettività tad-deċiżjoni tal-Kummissjoni li tirrevoka d-deċiżjoni tagħha ta' qabel biex tagħti rimborż. Il-verżjoni mhux kunfidenzjali tad-deċiżjonijet tal-Kummissjoni skont l-Artikolu 11(8) tar-Regolament bażiku hija ppubblikata fuq il-websajt tad-DĠ Kummerċ. Trasport bla ħlas Abbord mingħajr ħlas Kost, assigurazzjoni u merkanzija Trasport imħallas lil Trasport u assigurazzjoni mħallsa lil Mogħti mal-fruntiera Imwassal sa fuq il-moll (dazju mħallas) Mogħti u d-dazju mhux imħallas Mogħti u d-dazju mħallas Il-produtturi tal-Unjoni jistgħu jressqu talba bil-miktub biex isir rieżami. Din it-talba trid tinkludi biżżejjed evidenza li l-iskadenza tal-miżuri probabbilment twassal biex jitkomplew jew ifeġġu mill-ġdid id-dumping u l-ħsara. Jekk il-Kummissjoni tiddeċiedi li tagħmel rieżami tal-miżuri inkwistjoni, l-importaturi, l-esportaturi, ir-rappreżentanti tal-pajjiż esportatur u l-produtturi tal-Unjoni imbagħad jingħataw l-opportunità li jelaboraw, jikkontestaw jew jikkummentaw dwar il-kwistjonijiet imsemmija fit-talba għal rieżami. Dan l-avviż huwa ppubblikat skont l-Artikolu 11(2) tar-Regolament (KE) Nru 1225/2009. L-attivitajiet kummerċjali tal-impriżi konċernati huma: Il-Kummissjoni tistieden lill-partijiet terzi interessati biex iressqu l-kummenti li jista' jkollhom dwar l-operazzjoni proposta lill-Kummissjoni. Il-kummenti għandhom jaslu għand il-Kummissjoni mhux aktar tard minn 10 ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni bil-faks (nru tal-faks +32 22964301) jew bil-posta elettronika lil COMP-MERGER-REGISTRY@ec.europa.eu jew bil-posta, bin-numru ta' referenza M.7247 — Fresenius SE & CO/Sistema JSFC/JV, f'dan l-indirizz: Il-lista mħejjija minn dan il-Kumitat tan-NU tinkludi lil: persuni fiżiċi jew ġuridiċi, entitajiet, korpi u gruppi assoċjati mal-Al Qaida; kif ukoll persuni ġuridiċi, entitajiet u korpi li huma proprjetà ta' kwalunkwe waħda minn dawn il-persuni, entitajiet, korpi u gruppi jew huma kkontrollati minnhom, jew b'xi mod iservu ta' appoġġ lilhom. Atti jew attivitajiet li jindikaw li individwu, grupp, impriża, jew entità huma "assoċjati ma" Al-Qaida, jinkludu: il-parteċipazzjoni fl-iffinanzjar, fl-ippjanar, fl-iffaċilitar, fit-tħejjija jew fit-twettiq ta' atti jew attivitajiet li jsiru minn Al-Qaida jew minn kwalunkwe ċellola, grupp affiljat, grupp żgħir li jinqata' minnha jew derivat minnha, taħt isimhom, f'isimhom jew b'appoġġ għalihom; il-forniment, il-bejgħ jew it-trasferiment ta' armi u materjal relatat magħhom; ir-reklutaġġ tagħhom; jew xi forma oħra ta' appoġġ għall-atti jew l-attivitajiet tagħhom. Fit-22 ta' Mejju 2014 il-Kumitat tan-NU ddeċieda li jżid lil Jama'Atu Ahlis Sunna Lidda'Awati Wal-Jihad mal-lista rilevanti. Barra minn hekk, fl-14 ta' Mejju 2014 il-Kumitat tan-NU ddeċieda li jemenda l-entrati fil-lista bir-riżultat li mal-lista relevanti żdied l-Al-Nusrah Front for the People of the Levant. L-Al-Nusrah Front for the People of the Levant u l-Jama'Atu Ahlis Sunna Lidda'Awati Wal-Jihad jistgħu f'kull ħin jippreżentaw talba lill-Ombudsperson tan-NU, flimkien ma' xi dokumenti ta' sostenn, biex id-deċiżjoni li huma jiġu inklużi fil-lista msemmija tan-NU tiġi kkunsidrata mill-ġdid. Tali talba għandha tintbagħat fl-indirizz li ġej: Għal aktar tagħrif ara http://www.un.org/sc/committees/1267/delisting.shtml. Il-miżuri li ġejjin tar-Regolament (KE) Nru 881/2002 japplikaw għall-individwi u l-entitajiet li jinsabu fl-Anness I: il-projbizzjoni tal-għoti, il-bejgħ, il-forniment jew it-trasferiment ta' pariri tekniċi, assistenza jew taħriġ relatati ma' attivitajiet militari lill-individwi jew l-entitajiet ikkonċernati, kemm direttament kif ukoll indirettament (l-Artikolu 3). Qed tinġibed ukoll l-attenzjoni tal-individwi u l-entitajiet ikkonċernati għall-possibbiltà li jikkontestaw ir-Regolament (UE) Nru 583/2014 quddiem il-Qorti Ġenerali tal-Unjoni Ewropea, skont il-kundizzjonijiet imsemmija fir-raba' u fis-sitt paragrafi tal-Artikolu 263 tat-Trattat dwar il-Funzjonament tal-Unjoni Ewropea. Biex ikun hemm ordni xierqa, qed tinġibed l-attenzjoni tal-individwi u l-entitajiet inklużi fl-Anness I għall-possibbiltà li jressqu applikazzjoni quddiem l-awtoritajiet kompetenti fl-Istat/i Membru/i rilevanti, kif elenkati fl-Anness II tar-Regolament (KE) Nru 881/2002, sabiex jiksbu awtorizzazzjoni biex jużaw fondi ffriżati u riżorsi ekonomiċi għal bżonnijiet essenzjali jew pagamenti speċifiċi skont l-Artikolu 2a ta' dan ir-Regolament.
Extracted from C_164_2014.html